આ ફિલ્મથી પ્રોડ્યુસર પણ બની રહેલા ધર્મેન્દ્રના ભત્રીજા અભય દેઓલની ‘વન બાય ટૂ’નું ડિરેક્શન દેવિકા ભગતે કર્યું છે. રિયલ લાઇફમાં અભયની ગર્લફ્રેન્ડ પ્રીતિ દેસાઈ ફિલ્મમાં અભય સાથે છે. રોમૅન્ટિક-કૉમેડી કૅટેગરીની ફિલ્મ ‘વન બાય ટૂ’માં અમિત અને સમારાની જિંદગીની વાત કહેવામાં આવી છે અને આજની જનરેશનને કેન્દ્રમાં રાખવામાં આવી છે. પેરન્ટ્સના કહ્યા મુજબ ભણી લીધા પછી પણ આજની જનરેશન પાસે કોઈ દિશા હોતી નથી અને તે દિશાશૂન્ય હોય છે એ અમિત (અભય દેઓલ)ની લાઇફ પરથી સ્પષ્ટપણે દેખાઈ રહ્યું છે.